МОДЕЛ УГОВОРА О ЈАВНОЈ НАБАВЦИ
План детаљне регулације пута Бор 2 – Бањско поље, редни број 0172/2025


Закључен између:
1. Наручиоца: Градска управа града Бора, са седиштем у  Бору, улица  Моше Пијаде бр.3, ПИБ: 100568330, Матични број: 07208529, Број рачуна: 840-164640-35, ЈБКЈС: 04565, коју  заступа Клаудија Николић, в.д.начелнице Градске управе града Бора 
(у даљем тексту: Наручилац)
и
2.  Пружаоца  услуге: 
2.1...........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.2 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
2.3 .........................................................................................................................
са седиштем у ............................................, улица .........................................., ПИБ:.......................... Матични број: ........................................
Број рачуна: ............................................ 
кога заступа................................................................... 
(у даљем тексту: Пружалац услуге)

        Напомена: У случају заједничке понуде сви понуђачи из заједничке понуде морају бити наведени под тачком 2.

 УВОДНЕ ОДРЕДБЕ:
        Уговорне стране констатују:
        -да је Наручилац је донео Одлуку о спровођењу отвореног поступка јавне набавке услуга - План детаљне регулације пута Бор 2 – Бањско поље, редни број 0172/2025; заведену под бр.404-1104/2025-III-01 од 25.11.2025.године; Ознака и назив из Општег речника набавке (CPV): 71410000 – Услуге просторног планирања;
       -да је Понуђач путем Портала доставио Понуду бр._______ од _________2025.године која се налази у прилогу овог уговора и његов је саставни део;
       -да понуда Понуђача у потпуности одговара техничким спецификацијама и другим захтевима из конкурсне документације;
       -да је Наручилац у складу са чланом 146.ЗЈН на основу понуде Понуђача и Одлуке о додели уговора  бр. _______ од _________2025.године изабрао горе наведеног Понуђача;
        (Пружалац услуге наступа са подизвођачем___________________________
из_____________ул._____________________, који ће делимично извршити предметну набавку и то у износу ____% укупне вредности дате понуде у  делу _________________________________________________.
(навести део предмета набавке који ће извршити подизвођач)

ПРЕДМЕТ УГОВОРА
Члан 1.
         Овим Уговором Наручилац и Пружалац услуге утврђују међусобна права и обавезе у реализацији предметне јавне набавке,  редни број 0172/2025. 
          Предмет овог уговора су услуге - План детаљне регулације пута Бор 2 – Бањско поље, редни број 0172/2025, у свему према понуди Понуђача поднетој у отвореном поступку јавне набавке, заведена под бројем ___________ од  ________.2025.године, као саставни део овог уговора.

УГОВОРЕНА  ЦЕНА  И  НАЧИН  ПЛАЋАЊА
Члан 2.
         Укупна вредност услуга утврђена је у понуди Понуђача и износи  ______________ динара без урачунатог пореза на додату вредност, односно износ од ___________________ динара са урачунатим порезом на додату вредност.
         Цена дата понудом је фиксна и није подложна било каквој промени. 

Члан 3.
         Наручилац  се обавезује да исплату уговорене цене врши по издавању електронске фактуре кроз систем електронских фактура (са уредном  докуметацијом - прилозима - Записник о извршењу услуге  који потписују задужени представници обе уговорне стране) у складу са предметом уговора,  у законском  року од 45 дана, а на  основу окончаних фаза и то на следећи начин:
-	20% од уговорене вредности након доставе материјала за рани јавни увид,
-	30% од уговорене вредности након доставе материјала за стручну контролу,
-	30%  од уговорене вредности након доставе материјала припремљеног за усвајање на седници Скупштине града Бора (након окончања јавног увида и поступању извршиоца посла по закључцима комисије за планове),
-	20% од уговорене вредности након доставе материјала припремљеног после доношења плана на седници Скупштине града Бора.
          Плаћање ће се вршити уплатом на текући рачун Пружаоца услуге бр._________________ код _____________ банке.


ОБАВЕЗЕ  НАРУЧИОЦА
Члан 4.
        Обавезе Наручиоца непосредно пре и током реализације уговореног посла:
-да активно учествује у реализацији предметне набавке и пружи све информације и допунска објашњења;
-да измири обавезе према Пружаоцу услуге а након завршетка посла, све у складу са уговором.

ОБАВЕЗЕ ПРУЖАОЦА УСЛУГЕ
  Члан 5.
        Обавезе Пружаоца услуге су:
-да у складу са одредбама Закона о планирању и изградњи („Службени гласник РС“, бр. 72/09, 81/09-исправка, 64/10- одлука УС, 24/11, 121/12, 42/13 – одлука УС, 50/13 – одлука УС, 98/13 – одлука УС, 132/14, 145/14, 83/2018, 31/19, 37/19 – др. Закон, 9/20 и 52/21) и подзаконским актима потребно је израдити план детаљне регулације за изградњу интерне обилазнице државних путева IБ-37 и IIА-166 са идејним решењем планиране саобраћајнице и стратешком проценом утицаја плана на животну средуну.  
-план је потребно ускладити са плановима вишег реда који су у примени на датом простору, са донетим државним стратегијама, и у што већој мери ускладити са стеченим урбанистичким обавезама. 
-имајући у виду да се за територију која је предмет овог Плана израђује већи број различитих планских докумената, од којих је један од најзначајних Просторни план града Бора, током израде овог Плана потребно је постићи међусобно усклађивање свих планова чија је израда у току. 
-циљеви израде плана су: саобраћајно повезивање централног дела градског насеља са дислоцираним делом градског насеља локалном путном инфраструктуром, саобраћајно растерећења државног пута, смањење аерозагађења и генерално побољшање стања животне средине услед мање емисије издувних гасова настале због смањеног растојања измењу два дела градског насеља.
-принципи планирања, коришћења, уређења и заштите простора у обухвату Плана засниваће се на принципима рационалне организације и уређења простора и усклађивању планираних садржаја са могућностима  и ограничењима у простору.
-плански основ за израду овог Плана садржан је у Просторном плану општине Бор, Генералном урбанистичком плану Бора.
-правни основ за израду овог Плана представља Одлука о изради Плана детаљне регулације пута Бор 2 – Бањско поље („Сл. лист града Бора“, број 45/2024). 
-обавеза обрађивача Плана је да исти уради у свему у складу са наведеном одлуком о изради плана. 
-да план у дигиталном облику достави Наручиоцу и у „живој“ форми и то у CAD-u и у GIS-u.
-план обавезно садржи геотехничке карактеристике обухваћеног простора. 
-да изради одговарајуће 3D моделе и визуализације карактеристичних саобраћајних објекта.

РОК И МЕСТО ИЗВРШЕЊА УСЛУГЕ
Члан 6.
  Рок за завршетак наведене услуге је ______ месеци (не мањи од 6 месеци, а максимално 8 месеци)  од дана закључења уговора, а подељен је у више фаза:
-достава материјала за рани јавни увид: 20 дана од дана обостраног потписивиња уговора.
-студијско-аналитичка основа и  нацрт Плана за 150 дана од завршетка раног јавног увида, односно од дана достављања извештаја комисије за планове обрађивачу.
-поступање по извештају о обављеној стручној контроли: не дуже од 20 дана од пријема извештаја о обављеној стручној контроли.
-поступање по извештају о обављеном јавном увиду и отклањање недостатака у односу на стављене примедбе – израда предлога Плана: највише 30 дана од дана пријема извештаја о обављеном јавном увиду.
-израда финалног документа: највише 10 дана од дана усвајања Плана на седници Скупштине града Бора.
План се доставља на начин предвиђен одлуком о изради плана.
            Пружалац услуге може Наручиоцу поднети писани, детаљно образложени захтев за продужење рока, најкасније пре истека рока.
            Наручилац ће писмено обавестити Пружаоца услуге о донетој одлуци.
            Продужење рока биће утврђено одговарајућим Анексом уговора.
Локација: Територија града Бора.
	
СРЕДСТВА ФИНАНСИЈСКОГ ОБЕЗБЕЂЕЊА
                                                        Члан 7.
Пружалац услуге је дужан да достави Наручиоцу:
            Меницу за добро извршење посла као средство испуњења уговорних обавеза, у року не дужем од 15 дана од дана закључења уговора о јавној набавци, са ОП обрасцем, картоном депонованих потписа, потврдом пословне банке о извршеној регистрацији и меничним овлашћењем издатим након закључења уговора, којим овлашћује наручиоца да може безусловно и неопозиво, без протеста и трошкова, вансудски иницирати наплату у износу од 10% од уговорене вредности без пдв-а, са роком важности 30 дана дужим од уговореног рока. Ако се за време трајања уговора промени уговорени рок, Пружалац услуге је дужан да продужи рок важења менице.




УГОВОРНА КАЗНА
Члан 8.
            Уколико Пружалац услуге не испуњава обавезе у уговореном року, Наручилац има право да за сваки дан закашњења, захтева уговорену казну од 0,1% уговорене вредности, а највише до 5% уговорене вредности, у том  случају ће  Пружалац услуге умањити е-фактуру у висини уговорне казне. Закашњења у извршењу уговорених обавеза евидентирају се у Записнику при примопредаји.
            Уколико из неоправданих разлога Пружалац услуге  прекине са извршењем услуге, Наручилац има право да раскине овај уговор, уз наплату гаранције за испуњење уговорних обавеза у целости, као и да захтева од Пружаоца услуге  накнаду штете, до износа стварне штете. 
 
ВАЖЕЊЕ УГОВОРА
 Члан 9.
Овај  уговор производи правна дејства од дана потписивања овлашћених лица обе уговорене стране и закључује се до коначног извршења уговорних обавеза обе уговорне стране.

РАСКИД УГОВОРА                                  
                                                                   Члан 10.
           Све несагласности у вези испуњења уговорних обавеза уговорне стране решавају мирним путем и међусобним договором. Уколико то није могуће свака од уговорних страна има право на раскид овог уговора у случају неиспуњења или неблаговременог испуњења уговорних обавеза друге уговорне стране.
           Уговор се раскида у следећим случајевима:
-ако настану околности које би за последицу имале битну измену уговора, што би захтевало спровођење новог поступка јавне набавке,
-ако је привредни субјект са којим је закључен уговор у поступку јавне набавке због постојања основа за искључење привредног субјекта требало да буде искључен из поступка,
-ако Пружалац услуге не изводи услуге по условима из понуде,
-ако Пружалац услуге не испуни уговорне обавезе из овог уговора,
-у случају промене јединичних  цена из понуде,
-ако Наручилац не измири своје обавезе плаћања како је уговором предвиђено,
-споразумом уговорних страна,
-и у другим случајевима у складу са законом.
             О својој намери да раскине уговор, уговорна страна је дужна да писменим путем обавести другу уговорну страну. Уговор ће се сматрати раскинутим по протеку рока од 5 (пет) дана од дана пријема писменог обавештења.

ЗАВРШНЕ  ОДРЕДБЕ
                                                                 Члан 11.
 Уговорне стране се обавезују да другој уговорној страни доставе податке о свакој извршеној статусној или организационој промени, као и све друге промене везане за опште податке (текући рачун, адреса, овлашћена лица и др.).

Члан 12.
            Лице задужено од стране Наручиоца за праћење реализације овог уговора је Драгана Николић Неграновић.

Члан  13.
             На питања која нису регулисана овим уговором примењиваће се одредбе Закона о облигационим односима.


Члан 14.
             Евентуалне спорове из овог уговора, уговорне стране решаваће споразумно, а спорове које не буду могле решити споразумно, решаваће надлежни суд према седишту Наручиоца.



Члан 15.
          	Овај уговор закључен је у  6 истоветних примерака, од којих Наручилац задржава  4  примерка, а Пружалац услуге 2 примерка.
            Сваки уредно потписан примерак уговора представља оригинал и производи једнако правно дејство.  


               За НАРУЧИОЦА,                                                 За  ПРУЖАОЦА УСЛУГЕ,
   
Клаудија Николић, дипл. правник                              ____________________________         
         
Напомена: 
-Модел уговора понуђач попуњава у складу са понудом, чиме потврђује да је сагласан са садржином модела уговора. 
-Уколико понуђачи подносе заједничку понуду, група понуђача могу  да се определе да модел уговора  попуњавају сви понуђачи из групе понуђача или група понуђача може да одреди једног понуђача из групе који ће попунити модел уговора што ће бити дефинисано споразумом који је саставни део заједничке понуде.
-У случају подношења заједничке понуде, односно понуде са учешћем подизвођача, у моделу уговора морају бити наведени сви понуђачи из групе понуђача, односно сви подизвођачи.
-Модел уговора представља садржину уговора који ће бити закључен са изабраним понуђачем.
